

Óvodavezetői beszámoló

a Ceglédi Református Általános Iskola és Óvoda

Óvodai Intézményegységének életéről

a 2023/2024-es nevelési évben

Készítette: Almádiné Rózsa Krisztina

óvodavezető

Cegléd, 2024. 08. 31.

# Tartalom

[Tartalom 2](#_Toc517440008)

[1. Statisztikai adatok az intézmény óvodásairól 3](#_Toc517440010)

[1.1 Összesített létszámadatok 3](#_Toc517440011)

[1.2 Egyéb statisztikai adatok az óvodásainkról 3](#_Toc517440012)

[1.3 Óvodásaink beiskolázása, beóvodázás 4](#_Toc517440013)

[2. Humán erőforrás 5](#_Toc517440014)

[2.1 Az óvodavezetés 5](#_Toc517440015)

[2.2 Óvodapedagógusok 5](#_Toc517440016)

[2.3 Pedagógus továbbképzések 6](#_Toc517440017)

[2.4 A pedagógiai munkát segítő kollégák, gazdasági és technikai munkatársak 7](#_Toc517440018)

3. Hitélet a tagóvodákban…………………………………………………………………………………………………………………..8

4.Tehetséggondozás…………………………………………………………………………………………………………………………..9

5.Környezettudatosság……………………...………………………………………………………………………………………………9

6.Szolgáltatások…………………………………………………………………………………………………………………………………9

[7. Főbb események az elmúlt tanévből 9](#_Toc517440019)

[Az óvodák életéről 9](#_Toc517440020)

8. Gazdasági és műszaki-technikai kérdések, változások……………………………………………….11

[9. Zárószó 11](#_Toc517440022)

Mellékletek………………………………………………………………………………………………………………………………………13

# 1. Statisztikai adatok az intézmény óvodásairól

## 1.1 Összesített létszámadatok

|  |  |  |
| --- | --- | --- |
| **Tanulók, gyermekek száma** | 2023.10.01. | **2024.06.25.** |
| a ceglédi anyaintézményben |  |  |
| a kőröstetétleni tagiskolában |  |  |
| a Posta u. tagóvodában |  |  |
| a Báthori u. tagóvodában |  |  |
| a kőröstetétleni tagóvodában | 55 | **55** |
| **Óvodás Összesen** | **235** | **231** |

## 1.2 Egyéb statisztikai adatok az óvodásainkról

* A következő táblázatban a felekezeti összetétel látható, valamint a bejárók, hátrányos helyzetű, BTMN-es és sajátos nevelési igényű gyermekek száma.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tagóvoda** | **Református** | **Katolikus** | **Bejáró** | **HH** | **HHH** | **BTMN** | **SNI** |
| **Báthori u.**  **Óvoda** |  |  |  |  |  |  |  |
| **Posta u.**  **Óvoda** |  |  |  |  |  |  |  |
| **Kőröstetétleni**  **Óvoda** | **16** (29%) | 39 (71%) | 33 (60%) | 0 | 0 (2%) | 5 (9%) | 0 |
| **Összesen** | **161 (69%)** | **74 (31%)** | **44 (19%)** | **6 (3%)** | **4 (2%)** | **13 (6%)** | **1 (1%)** |

Az előző évhez hasonló a felekezeti arány és a bejáró óvodások száma. Tovább csökkent a hátrányos, halmozottan hátrányos gyermekek száma, valamint a BTMN és SNI létszám.

* Az étkezésre ill. az étkezés támogatására vonatkozó statisztikai adatok:

|  |  |  |  |  |
| --- | --- | --- | --- | --- |
| **Tagóvoda** | **Fizetős** | **Normatív kedvezményt igénybevevő** | **Gyvk-s** | **Nem**  **étkező** |
| **Báthori u.**  **Óvoda** |  |  |  |  |
| **Posta u.**  **Óvoda** |  |  |  |  |
| **Kőröstetétleni**  **Óvoda** | 4 (7%) | 51 (93%) | 5 (9%) | 0 |
| **Összesen** | **32 (14%)** | **197 (86%)** | **14 (6%)** | **5 (2%)** |

A táblázatból kiolvasható, hogy növekszik a nem étkező gyerekek száma. Ez a különböző ételallergiák következménye.

## 1.3 Óvodásaink beiskolázása, beóvodázás

* A következő táblázatból kiolvasható, hogy a nevelési év végén hány gyermek megy tovább iskolába, illetve, hogy hány gyermek kezdi meg az óvodát a mi intézményünkben 2024 szeptemberétől.

|  |  |  |
| --- | --- | --- |
| **Tagóvoda** | **Iskolába menő, elballagott gyermekek száma** | **Óvodáinkba felvett gyerekek száma** |
|
|
| **Báthori u.**  **Óvoda** |  |  |
| **Posta u.**  **Óvoda** |  |  |
| **Kőröstetétleni**  **Óvoda** | 7 | 8 |
| **Összesen** | **55** | **58** |

A beiskolázással kapcsolatban fontos tény, hogy ebben az évben kevesebb gyermek lesz iskolás (2023:72 fő, 2024: 55 fő). Mindez a gyerekek életkorából adódik, hiszen nem nőtt a visszamaradók száma. Így a felvehetők száma is csökkent az előző évhez képest.

**Valamennyi férőhelyünket feltöltöttük.**

A Báthori utcai óvodánkban 19 gyermek került elutasításra férőhely hiányában,

a Posta utcán 14 fő, Kőröstetétlenen 4 gyermek.

Az adatokból jól látszik, hogy az előző évhez hasonlóan továbbra is nagy az érdeklődés mindhárom óvoda iránt. A Posta utcán júniusban 4 fő távozás történt, ez indokolja, hogy magasabb a felvettek száma, mint az iskolába menőké.

* Az alábbi táblázatban látható, hogy az elballagott gyermekek mely iskolákba nyertek felvételt

|  |  |  |  |  |  |
| --- | --- | --- | --- | --- | --- |
| **Tagóvoda** | **Református Általános Iskola**  **és Óvoda** | **Szent Kereszt**  **Katolikus Ált. Iskola** | **Táncsics Mihály**  **Ált. Iskola** | **Várkonyi István**  **Ált. Iskola** | **Örkényi Úti Ált. Isk.** |
| **Báthori u.  Óvoda** |  |  |  |  |  |
| **Posta u.  Óvoda** |  |  |  |  |  |
| **Kőröstetétleni Óvoda** | **7 (100%)** | - | - | - |  |
| **Összesen:** | **33 (60%)** | **13** | **11** | **3** |  |

Ebben a nevelési évben kiemelkedően magas a saját iskolánkba beiratkozott gyermekek száma. A 60 %-os arány nagyon örömteli.

# 2. Humán erőforrás

## 2.1 Az óvodavezetés

**Tagintézmény igazgatók:**

**A Kőröstetétleni tagóvodában Mádiné Kocsi Ildikó** ebben a nevelési évben nagyobb hangsúlyt fektetett a munkatársi megbeszélések rendszerességére. Megvalósult a szervezési feladatok alaposabb átgondolása, a feladatok delegálása. Három új munkatárs beilleszkedését segítette, támogatta. Programjaik jól szervezettek, rendezvényeik színesek, változatosak voltak, a gyerekek számára örömet okoztak. Adminisztrációs feladatok elvégzésében **Göncöl Szilvia** pedagógiai asszisztens sokat segít. **Beszámoló a mellékletben.**

**Óvodavezető:**

Legfontosabb feladataim közül az új munkatársak beilleszkedésének támogatását, a vezetőséggel, fenntartóval való kapcsolattartást és az általam szervezett rendezvények megvalósulását pozitívan értékelem. Regisztráltam az oviKRÉTA rendszerbe, az óvodapedagógusoknak lehetőségük volt ismerkedni a felülettel, amit szeptembertől kötelezően használniuk kell.

Fejlesztendő területként a munkaközösségek támogatását jelölöm meg önmagam számára. Mesterpedagógusként újabb programot készítettem a következő öt évre, melynek megvalósulása elősegítheti a tagóvodák szakmai munkájának további erősödését.

Az óvodavezetés tagjai havonta munkaebéden vettek részt a főigazgatóval és a gazdasági vezetővel. Az információáramlás megfelelő volt, a jó hangulatú megbeszélések segítették az operatív irányítást.

*2.2 Óvodapedagógusok*

**A három tagóvodában, 11 csoportban, 21 óvodapedagógus, 3 pedagógiai asszisztens és 17 nevelőmunkát segítő munkatárs foglakozik a 235 kisgyermekkel.**

Életpálya szerinti besorolásban nem történt változás:

|  |  |  |  |
| --- | --- | --- | --- |
| Gyakornok | Ped.1 | Ped.2 | Mester |
| 1 fő | 10 fő | 11 fő | 1 fő |

* *A nevelőmunka folyamatában résztvevő szakemberek:*

Az óvónőket és a szülőket **óvodapszichológus** segíti. **Ócsainé Velisek Gabriella** hetente látogatja az óvodákat, folyamatos kapcsolatban van a gyerekekkel, felnőttekkel.

Kőröstetétlenen a logopédiai fejlesztést **Kenderesné Vörösvárszky Sarolta** nagy lelkesedéssel, szép eredményekkel végezi. A ceglédi gyermekek egyéni időpontokban vettek részt **Bene Judit** logopédus foglalkozásain. A logopédiai szűrések rendben megtörténtek.

* **Fejlesztő pedagógusunk**, **Lakos Piroska** a három tagóvodában összesen: **52 gyermekkel** foglalkozott. Közülük 18 BTMN –es gyermekkel.

Kőröstetétlenen: 15 gyermek járt fejlesztésre.

Szülői kérelmet 14 esetben nyújtottunk be, valamennyi gyermek óvodában maradása mellett döntött az Oktatási Hivatal.

A Szakszolgálat mindhárom óvodában végzett szűrővizsgálatot a nevelési év elején és változtatva az eddigi gyakorlaton májusban megtörtént a következő évre vonatkozó szűrővizsgálat is.

Piroska a nagycsoportos korú gyermekek részképességeit DIFFER méréssel vizsgálta.

* *A pedagógusok körében történt változások:*

Nagy eredmény, hogy bár történtek személyi változások, a távozók helyére sikerült a megfelelő munkatársakat megtalálnunk.

A **Kőröstetétleni Tagóvoda** nevelőtestületében jelentős változások történtek. Az új kiscsoportban **Kupsa Elena Léna** kiváló munkát végzett, a munkatársi közösségbe való beilleszkedése jelenleg is tart. Egy kollégánk, Hegedűsné Lankus Hajnalka nem fogadta el a köznevelési foglalkoztatotti jogviszonyt, decemberben távozott. Nagy öröm, hogy nevelési év közben is sikerült pótolnunk. **Hamarné Szlávi Judit** érkezése nagyon jó hatással volt a gyermekcsoportra és a munkatársi közösségre is.

## 2.3 Pedagógus továbbképzések

* **Matkovics Szilvia:** Az „Organikusan éretlen, homogén csoportba integrálható gyermekek felzárkóztatása Tervezett Szenzomotoros Tréningekkel” (TSMT II.) 86 órás képzést végezte el.
* **Szláviné Hamar Judit, Tóthné Csibor Mária és Vidáné Vecsei Szilvia:** „Népi játék, néptánc módszertan” című 30 órás képzésen gyarapította tudását.
* **Mádiné Kocsi Ildikó, Sütő Lilla, Tóbi Zsoltné:** Református Óvodák XXX. Jubileumi Találkozóján, valamint „A pedagógusok, vezetők teljesítményértékelési rendszere” című előadáson vettek részt.
* **Kupsa Elena Léna:** Sakkos nyílt órán vett részt a tagiskolában.
* **Tóth Nóra, Huszárné Millye Bernadett, Kupsa Elena Léna:** zenei tehetséggondozás témájú bemutató foglalkozáson vett részt a Csemői Nefelejcs óvodában.
* **Tóthné Pálvölgyi Ágnes, Szláviné Hamar Judit, Somogyi Regina és Almádiné Rózsa Krisztina** játékfűzés bemutatót látott a Tápiószőlősi Református Óvodában.
* **Almádiné Rózsa Krisztina**: RPI Óvodavezetői Webináriumok,MRE intézményfenntartói konferencia, Közoktatási Szakértők Országos Egyesülete rendezvénye, ORTE konferencia, XII. Országos Református Köznevelési Konferencia, Református Óvodák XXX. Jubileumi Találkozója, Ceglédi Óvodapedagógusok Szakmai Napja, bemutató foglalkozások a tápiószőlősi és a csemői óvodákban.
* **Kisné Vágó Ivett:** „Játékra fel” című 60 órás online képzése folyamatban van, a nyár végén fejeződik be.
* RPI és POK pedagógus- tájékoztatók

## 2.4 A pedagógiai munkát segítő kollégák, gazdasági és technikai munkatársak

* **A Kőröstetétleni Tagóvodában** új dajkanéniként köszönthettük **Tóthné Lajkó Rozáliát,** aki nagy tapasztalattal rendelkező, kiváló munkaerőnek bizonyult. Lelkesedését bizonyítja, hogy óvónőjével együtt jelentkezett „Így tedd rá!” továbbképzésre, amit önerőből el is végzett.
* A szeptemberben létrehozott csoportban **Ondok Mihályné** és **Göncöl Szilvia** segítették a nevelőmunkát, az óvónőjükkel való összecsiszolódás még jelenleg is tart.
* **Tóth János** udvaros-karbantartó az iskolában végzett munkája mellett is kiválóan látja el feladatait, nagyon sokat segít a rendezvényeink alkalmával.

Valamennyi munkatársunk jól ellátta az Éves munkatervben rögzített egyéb megbízatásait! Rugalmasan vállalta a munkatársak megbetegedései idején a munkavégzést, helyettesítést.

**3. Hitélet a tagóvodákban**

Alkalmaink szép rendben zajlottak.

Óvodapedagógusaink a kötött alkalmakon (Áhítat és hittan foglalkozás) kívül is keresik a lehetőségeket, hogy gyermekeink képesek legyenek az örömöt és a boldogságot adó hit befogadására. Az Áhítatokra való felkészülés támogatására a félévi értekezleten **Kupsa Elena Léna** irányításával ismerkedtünk a KETT pedagógiával. Léna a saját tagóvodájában bemutató foglalkozásokat tartott és látogatta, segítette a többi óvó nénit.

Mindhárom óvodában a felnőttek és a gyerekek is nagy szeretettel fogadták **Nt. Szabó Árpád Csaba, Nt. Ócsai Tibor és Nt. Sőreg Norbert** lelkipásztorokat. A hókezdő Áhítatokon és a Bibliaórákon sokat kaptunk tőlük. A havi bibliaórákon minden alkalmazott részt vett, a távolmaradás oka legtöbbször megbetegedés volt.

Négy alkalommal voltunk együtt Istentiszteleten. Minden alkalommal nagy számban voltak jelen a családok. Rendhagyó alkalom volt a várossal közös Adventi gyertyagyújtás, ahol ceglédi óvodáinkból 80 gyermek közreműködött. Virágvasárnap a Posta utcai gyermekek teljesen megtöltötték a Gyülekezeti házat és szép énekekkel szolgáltak. **Kőröstetétlenen áldott alkalom volt az óvodai karácsony, melynek részeként a szülőkkel együtt átsétáltunk a templomba és ott ünnepeltük Jézus születését.**

Az évzáró alkalom tanulsága, hogy minden tagóvodában szükséges megjelölni, hogy ki vezeti a közös éneklést, ki a felelős a gyerekek szolgálatáért.

Református hittan oktatóink: **Tóth Krisztina, Roják Angéla** és Katolikus hittan oktatóink: **Huszárné Millye Bernadett, Turai Dénesné, Vágó Katalin** nevelőmunkája, a pedagógusokkal való együttműködése, az óvodai életben való részvétele nagymértékben elősegítették céljaink megvalósulását.

Nagy öröm, hogy **Tóthné Csibor Mária** felvételt nyert a Károli Gáspár Református Egyetemre és szeptemberben megkezdi tanulmányait a református hittanoktató szakon.

A **Hitéleti Munkaközösség** vezetőjének, **Tóthné Pálvölgyi Ágnesnek** beszámolóját a mellékletben olvashatjuk.

Az éves munkatervük szerint segítették a hitéleti neveléshez kapcsolódó alkalmakat, programokat.

**4. Tehetséggondozás**

A gazdagító foglalkozások ebben a tanévben 91 gyermeknek nyújtottak lehetőséget a két ceglédi tagóvodában a tehetség-ígéretes gyermekek további fejlesztésében.

Az **Értéktermő Munkaközösség** tagjai, a műhelyvezetők **Fogl Miklósné** munkaközösség-vezető irányításával tartották a kapcsolatot egymással. Beszámolója a mellékletben olvasható.

Posta utca

Kékfestő tehetségműhely:13 gyermek**, vezető:**

Mocorgó: 18 gyermek**, vezető:**

Pántlika: 10 gyermek**, vezető:**

ZeneBona: 16 gyermek**, vezető:**

Báthori utca

Kékfestő tehetségműhely: 8 gyermek**, vezetők:**

Mocorgó: 11 gyermek**, vezető: Almádiné Rózsa Krisztina**

Pántlika: 15 gyermek**, vezető:**

Kőröstetétlen

Tulipán műhely: 10 gyermek**, vezetők: Matkovics Szilvia és Kisné Vágó Ivett**

**Valamennyi műhelyben megvalósultak a kitűzött célok, feladatok!**

( Fejlesztő naplóban rögzítve)

A szakmai megbeszélések gyakoriságának, az együttműködésnek további elősegítése szükséges!

**5. Környezettudatosság**

Nevelési évünk kiemelt céljai, feladatai közül a környezettudatos magatartás megerősítése érdekében új munkaközösséget hoztunk létre. Lépéseket tettünk a Zöld Óvoda pályázat kritériumrendszerének való megfelelés érdekében. A **Teremtett világunk Munkaközösség** vezetője **Flórián Nikoletta.** Beszámolója a mellékletben olvasható.

**6. A szülők igényeire alapozott szolgáltatások:**

* **Angol nyelv klub (Butterfly Englis Club) vezetője: Matuz Melinda** nyelvtanár

ANGOL nyelvű zenés, tornás, táncos, játékos foglalkozás óvodás korú gyermekek számára.

**Térítési díj ellenében nyújtott szolgáltatás.**

Báthori utcai Tagóvoda: 17 fő

Posta utcai Tagóvoda: 7 fő

Kőröstetétleni Tagóvoda: 5 fő

* **Tervezett Szenzo-motoros tréning TSMT vezetője: Matkovics Szilvia** TSMT terapeuta

Komplex mozgásterápia az idegrendszer érési folyamatainak beindítása, az együttműködés kialakítása, az adott életkorban elvárható motoros, pszichés, kognitív és szociális teljesítmények elérése érdekében.

Báthori utcai Tagóvoda: 2 fő

Posta utcai Tagóvoda: 8 fő

Kőröstetétleni Tagóvoda: 15 fő

Mindkét térítési díj ellenében nyújtott szolgáltatás elősegítette a gyermekek fejlődését, a gyermekek örömmel vettek részt a foglalkozásokon, az érintett szülők elégedettek voltak.

**7. Főbb események az elmúlt nevelési évből**

Az alábbi főbb események történtek a tagóvodákban, a teljesség igénye nélkül.

## Az óvodák életéről

* Mindhárom tagóvodában nagy hangsúlyt fordítottunk a **kiemelt figyelmet érdemlő gyermekek egyéni fejlesztésé**re, fejlődésének elősegítésére. Ehhez kiváló szakemberek voltak a segítségünkre.
* A **hittan foglalkozások** szakszerű megtartása biztosított volt mindhárom helyen.
* **Szüreti mulatságot és Őszköszöntő programsorozatot** tartottunk.
* Ünnepeltük a népmese napját, a zenei világnapot és az állatok világnapját, tartottunk savanyító-napot.
* Posta utcai óvodánkba ellátogattak a zeneiskola pedagógusai, akik koncerttel ajándékoztak meg minket.
* **Mihály-napi vásárt** tartottunk a ceglédi ovikban.
* Részt vettünk Istentiszteleten, ahol két új munkatársunk Kupsa Elena Léna és Tóthné Lajkó Rozália tett fogadalmat.
* Láthattuk a **Guliver Színház** több előadását.
* Bekapcsolódtunk a **Bozsik-foci** programba.
* Sikeresen szerepeltek ceglédi nagycsoportosaink a városi **Ovi-Olimpián.**
* **ŐSZI Szakmai napunkon** a Gyülekezeti házban viselkedészavarokról hallgattunk előadást. Előadónk volt Reményi Tamás gyógypedagógus, egyetemi oktató. Iskolánk 7 pedagógusa is részt vett az előadáson.
* **Tehetségműhelyeinkben** megvalósult a tehetségígéretek gondozása.
* **Szülői értekezleteket** tartottunk.
* Hitéleti munkaközösségi alkalmon süteményt sütöttünk a Molnár Mária Otthon lakóinak.
* Posta utcai gyermekeink megtekintették a **Patkós Irma Színház** Mikulásváró előadását.
* **Mikulás, karácsonyi ünnepség, farsang**.
* Gyermekeink **Adventi gyertyagyújtáson** közreműködtekKőröstetétlenen és Cegléden a Szabadság téren.
* Tetétlenen vendégünk volt a **Mesélő dallamok** – Diótörő előadása.
* Adventben két csoportunk részt vett a **városi fenyőfa díszítő versenyen**.
* Nagycsoportjaink részt vettek a **Zeneiskola hangversenyén**.
* Meglátogattuk a **Molnár Mária Otthon lakóit.**
* Karácsony-ünnepi vacsorán vettünk részt.
* **Óvodai fényképezéseket** szerveztünk kétszer a nevelési évben.
* Óvodaév-nyitó, Félév-értékelő és Évzáró **értekezleteket tartottunk.**
* **Ügyelete**t biztosítottunk együttműködve a Katolikus és Evangélikus óvodával.
* A szülők és tanítók részvételével **Nyílt-napokat** szerveztünk a nagy és vegyes csoportokban.
* **63 gyermekünk vehetett rész a vízhez-szoktató programon**. Az uszodába való eljutást a szülők támogatásával és a Török János Oktatási Központnak a segítségével oldottuk meg.
* **Tavaszköszöntő** programokat szerveztünk tagóvodánként.
* Ceglédi óvodáinkba ellátogatott a **Madár-suli.**
* **Virágvasárnap** a Nagytemplomi-, Újvárosi és Kőröstetétleni Gyülekezetben.
* **A Ceglédi Gyümölcskutató** Intézet munkatársai interaktív foglalkozást tartottak a Báthori utcai ovisoknak.
* Sikeres **„Ovi-kukucskáló**” programot szerveztünk, ahol 98 érdeklődő család jelent meg a három oviban összesen.
* **Rendőrségi- nap** volt a Tetétleni oviban.
* **SZMK szülői** értekezletet tartottunk.
* Részt vettünk a papírgyűjtésben.
* **Föld-napi** programunkat sok-sok virágpalánta felajánlásával segítették a szülők.
* **Sportfesztiválunk** nagy sikerrel zajlott a Török János Református Középiskola tornacsarnokában 174 gyermek és szüleik részvételével. Az előző évhez képest 64 gyermekkel többen vettek részt a rendezvényen.
* **Anyák napi** megemlékezéseket tartottunk.
* Kisebb csoportjaink **játszó délelőttök**et szerveztek a szülők részvételével.
* Ballagó Nagycsoportosainktól nagyszabású, de meghitt, szép **Ballagásokon** búcsúztunk. Sajnos az időjárás nem kedvezett az udvari ünneplésnek.
* Városi Pedagógus-napi ünnepségen **Erdős Árpádné** Ági óvó néni Cegléd Város Pedagógiai Díjját vehette át.
* Csoportjaink **kirándulásokat** szerveztek az alapítvány támogatásával.
* **Pedagógusnapi** megemlékezésen vettünk részt az Újvárosi Gyülekezetben.
* **Óvodaév-záró Istentiszteleteken** voltunk együtt a családokkal.
* **Gyereknapi programunk mindhárom óvodában Családi délutánná** bővült sok színes programmal.
* **Előkészítő Szülői értekezleteket** tartottunk a leendő Kiscsoportos gyerekek szüleinek.
* Évzáró értekezlet után nyársaltunk a Báthori utcai óvoda udvarán.
* Évzáró vacsorán vettünk részt.

**8. Gazdasági és műszaki-technikai kérdések, változások**

* A Dadus nénik mindent megtettek a fertőzés elkerüléséért, a tisztaság megőrzéséért.
* Köszönjük **Guba Gábor** rendszergazda lelkiismeretes munkáját!
* **Gál Viktor** segítségével kerültek hirdetményeink az intézmény honlapjára, valamint segítségünkre volt az oviKRÉTA regisztrációban.
* **Köszönjük Fehér Dániel operatőri munkáját,** a gyönyörű fotókat!
* Mindhárom óvodánkba vásároltunk tányérokat.
* Karácsony előtt intézményi kiegészítéssel **mind a 11 óvodai csoportban   
  50-50.000 Ft értékben bővültek a játékkészleteink**.
* Az **Alapítvány 1.000.-Ft./ fő** támogatásban részesített minden óvodást az év végi kirándulások költségeinek fedezésére.
* Gyermeknap alkalmából udvari játékokat vásároltunk a vásárok bevételeiből.
* Az udvari játékok ellenőrzése során feltárt hiányosságok pótlása, javítása folyamatos.

Nyári felújítások:

* Tisztasági festés mindhárom tagóvodában
* Kőröstetétlenen az öltöző szekrények cseréje és szőnyegvásárlás történt.

# 9. Zárószó

Tagóvodánként óvodaév-záró értekezleten meghallgattuk minden munkatársunk beszámolóját, javaslatokat fogalmaztunk meg a következő évre. Értékeltük az egyes csoportok fejlesztő munkáját, a legjelentősebb programokat, eseményeket.

Főigazgató Úr az intézményegység évzáró értekezletén beszélt:

* az óvod-iskola átmenet nehézségeiről,
* az iskolaelőkészítő csoportok létjogosultságáról,
* a gyerekek felkészítéséről a nyilvános szereplésekre.

Elmondta mennyi csodát látott az ovikban, milyen sokat fejlődtek a gyerekek.

Megköszönte minden dolgozó munkáját.

Az Úr Istenbe vetett hittel!

**„Minden dolgotok szeretetben menjen végbe”**

**1.Kor.16,14**

Cegléd, 2024. 08. 31.

Almádiné Rózsa Krisztina

óvodavezető

Melléklet

1. Kőröstetétleni Tagóvoda: Mádiné Kocsi Ildikó tagintézmény igazgatói beszámoló
2. Hitéleti Munkaközösségi beszámoló – Tóthné Pálvölgyi Ágnes
3. Teremtett világunk Munkaközösségi beszámoló – Flórián Nikoletta
4. Értéktermő Munkaközösségi beszámoló – Fogl Miklósné
5. Beszámoló a 2023-2024 nevelési év Fejlesztő munkájáról – Lakos Piroska

1.sz. melléklet

NEVELÉSI ÉV ÉRTÉKELÉSE

2023-2024 NEVELÉSI ÉV

KŐRÖSTETÉTLEN, 2024. JÚNIUS 26.

KÉSZÍTETTE: Mádiné Kocsi Ildikó

Nevelési év értékelése

2023-2024

A nevelési év kezdéséhez a személyi és tárgyi feltételeink biztosítottak voltak. Ebben a nevelési évben a megnövekedett létszám miatt a 3. csoport kialakításra került. A halacska és a bárányka csoportban adott volt a 2 fő óvodapedagógus és 1 fő dajka. Az új csoportban azonos életkorú gyermekek kerültek, délelőtt 1 fő óvodapedagógus, délután 1 fő pedagógiai asszisztens és 1 dajka néni látta el a feladatokat. Ahol adott volt a 2 fő óvodapedagógus, ott 2 hetes váltásban dolgoztak az óvónők.

|  |  |  |
| --- | --- | --- |
| Csoport | Óvodapedagógusok | Dajkák |
| Méhecske csoport | Kupsa Elena Léna |  |
|  | Göncöl Szilvia- pedagógiai asszisztens | Ondok Mihályné |
| Halacska  vegyes csoport | Mádiné Kocsi Ildikó | Tóthné Lajkó Rozália |
| Hegedűsné Lankus Hajnalka- október 31-ig  Szláviné Hamar Judit – november 01-től |
| Bárányka  vegyes csoport | Kisné Vágó Ivett | Szaniszló Szilvia |
| Matkovics Szilvia |

Udvaros, karbantartó: Tóth János

**A nevelőmunka folyamatában résztvevő szakemberek**

* Óvodapszichológus: Ócsainé Velisek Gabriella-szerdai napokon
* Logopédiai fejlesztés: Kenderesné Vörösvárszky Sarolta- Keddi és csütörtöki napokon
* Fejlesztő pedagógus: Lakos Piroska hétfői és pénteki napokon
* Református hittan: Roják Angéla szerda napokon
* Katolikus hittan: Vágó Katalin szerda napokon
* Angol oktatás: Matúz Melinda- a gyermekek térítés mellett vehették igénybe, szülők kérésére.

**Gyermekek fejlesztése:**

Fejlesztéseket Lakos Piroska végzi heti 2 alkalommal. 15 gyermek járt fejlesztésre, amelyből 6 gyermek BTMN-es. 5 gyermeket küldtünk el kontroll vizsgálatra, 6 gyermeket szűrő vizsgálatra. 2 gyermeket küldtünk szakértői vizsgálatra

**Logopédia:**

Kenderesné Vörösvárszky Sarolta beszámolója alapján:

Ellátott gyermekek:

6 gyermek tünetmentes lett

2 gyermek: – lényegesen javult – terápiája a következő tanévben folytatódik

2 gyermek – részben javult – terápiája a következő tanévben folytatódik

A gyermekek a foglalkozásokra szívesen jöttek. Heti két alkalommal vettek részt a logopédiai terápiában. A gyerekek többsége otthon is gyakorolt, így eredményesebb volt a munkánk. Az óvoda dolgozói teljes mértékben segítették a munkámat, programjaikat a logopédiai foglalkozásokhoz igazították. Sajnos néhány szülő hozzáállása a logopédiához már nem volt ilyen szerencsés. Előfordult, hogy hiányzott a felszerelés. Hat gyermek beszédhibája megszűnt. Négy gyermek terápiája a következő évben folytatódik.

A 2024 – 2025-ös tanévre kiszűrt gyerekek létszáma: 7 fő – egy gyermek nem tudott részt venni a szűrésen. Tehát várhatóan összesen 11 gyermek fog logopédiai foglalkozásokra járni.

Az ellátott gyermekek száma 6 fő, ebből 4 gyermek tünetmentes lett, 1 gyermek beszéde lényegesen javult, 1 gyermeké pedig részben javult.

**TSMT torna**:

Matkovics Szilvia végezte

A nevelési évben 15-18 gyermek felmérése valósult meg, jelenleg 11 gyermek kap mozgásterápiát.

**Sakk szakkör:**

Kupsa Elena Léna végzi. Ennek a nevelési év elejétől kezdtük meg a sakk játszótér fejlesztő játékot, 6 nagycsoportos gyermek vett részt, ismerkedett meg a sakk-játékkal

**Statisztikai Adatok:**

2023. október 01.statisztika:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Csoport megnevezés | Csoport létszám | Fiú | Lány | Bejáró | Összes étkező | Nem  Fizetős étkezők  száma | Református | Katolikus | 2H | 3H | BTMN | SNI |
| Bárányka csoport | 24 | 10 | 14 | 16 | 24 | 24 | 11 | 13 | 0 | 0 | 2 | 0 |
| Halacska csoport | 18 | 8 | 10 | 11 | 18 | 14 | 4 | 14 | 0 | 0 | 0 | 0 |
| Méhecske csoport | 9 | 6 | 3 | 5 | 9 | 9 | 0 | 9 | 0 | 0 | 0 | 0 |
| Összesen | 51 | 24 | 27 | 32 | 51 | 44 | 15 | 36 | 0 | 0 | 2 | 0 |

2024. február 01. statisztika

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Csoport megnevezés | Csoport létszám | Fiú | Lány | Bejáró | Összes étkező | Nem fizetős étkezők száma | Református | Katolikus | 2H | 3H | BTMN | SNI |
| Bárányka csoport | 26 | 11 | 14 | 16 | 24 | 24 | 11 | 13 | 0 | 0 | 3 | 0 |
| Halacska csoport | 18 | 8 | 10 | 11 | 18 | 14 | 4 | 14 | 0 | 0 | 2 | 0 |
| Méhecske csoport | 13 | 7 | 6 | 6 | 13 | 13 | 1 | 12 | 0 | 0 | 0 | 0 |
| Összesen | 55 | 21 | 30 | 33 | 43 | 51 | 16 | 39 | 0 | 0 | 5 | 0 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Az óvodából 7 gyermek ballagott el, és kezdi meg tanulmányait a helyi Ceglédi Református Általános Iskola és Óvoda Kőröstetétleni Tagiskolájában.

A nevelési év során 1 gyermek távozott 1 gyermek érkezett az óvodában

A 2024.- 2025. nevelési évre 8 gyermek nyert felvételt 4 gyermek kapott elutasító határozatot, és több érdeklődőt kellett elutasítanunk az nevelési év során és a beiratkozás után is a maximális létszám kihasználása okán.

**Továbbtanulási, továbbképzések:**

Szláviné Hamar Judit-óvodapedagógus és Tóthné Lajkó Rozália vett részt az Így tedd rá! Népi játék, néptánc módszertan 30 órás továbbképzésen.

Kisné Vágó Ivett a Játékra fel 60 órás továbbképzésen vesz részt, még folyamatban van.

**Hitéleti nevelés**

Áhítatok:

Nt. Sőreg Norbert és az óvónők tartották, igazodva az egyházi ünnepekhez. A nevelési évben szakmai nap keretében lehetőségünk volt az ötleteink, eszközeink bemutatására, megosztására, melyekből gyűjtemény készült és segítséget nyújt bővíteni tudásunkat, ismereteinket ezen a téren.

Bibliaórák:

Sőreg Norbert tartotta havonta 2 alkalommal az óvodában a dolgozóknak, hogy mindenki részt tudjon venni.

Hittan foglalkozások:

A gyermekek számára a szülők kérésére a megadott felekezeti hittan foglalkozásokon vettek részt, melyeken történeteket ismerhettek meg és gyermekeknek szóló mozgásos dalokat.

Istentiszteletek:

Évente négy alkalommal hívogattuk a családokat közös Istentiszteletre.

* Óvodaév-nyitó Istentisztelet
* Adventi Istentisztelet
* Virágvasárnap
* Óvodaév-záró Istentisztelet

Ezeken az alkalmakon a gyermekek szolgálattal, dallal, imádsággal készültek.

**Programok, ünnepek**:

* + Tanévnyitó Istentisztelet
  + Szüret- az óvodában a gyermekek szemezgették, darálták a szőlőt, darálták és préselték, ízlelték a mustot
  + Őszköszöntő hét – a három csoportban közös programokkal történt
  + Bábszínház- a gyermekekhez az óvodába érkezik a színház
  + Fényképezés- kétszer szerveztük meg, I. félévben 69.480,- ft, II. félévben 58.110,- ft, jutalékot kapott az óvoda
  + Mikulás: Mindegyik csoportban ellátogatott a Mikulás, akinek verssel, énekkel készültek a gyermekek
  + Advent: Az önkormányzattól meghívást kaptunk adventi gyertyagyújtásra, melyre kis műsorral készültünk a gyermekekkel, majd s adventi vásárt szerveztünk, melynek bevételét ajándékozásra fordítottunk.
  + Karácsony: Ezen a napon családi ünnepi délelőttöt szerveztünk, melyen a szülők szeretettel jöttek el. A gyermekekkel énekkel, verssel készültünk. Közösen vettünk rész az adventi Istentiszteleten. Ezután került sor az ajándékozásra, játékok kibontására, játékára.
  + Farsang: A gyermekek ezen a napon jelmezben, tánccal, játékokkal töltötték el a délelőttöt.
  + Nemzeti ünnep: Részt vettünk a közös koszorúzáson.
  + Tavaszköszöntő hét, víz világnapja: A három csoportban egy téma, történet köré építettük a tevékenységeket, kísérleteztünk, barkácsoltunk, közös táncház, mozgásos feladatokat végeztünk, ellátogattunk a helyi vízműhöz.
  + Virágnapi Istentisztelet
  + Húsvét
  + Nyílt napok: A leendő új óvodásokkal jöttek el a szülők, betekintést szereztek az óvodánkban folyó munkában, a gyermekekkel énekeltünk, barkácsoltunk, mesével készültünk. Az óvodás gyermekeink szüleit, leendő tanító néniket meghívtuk mindkét vegyes csoportban a nyílt napunkra, melyen megfigyelhették gyermekeiket az óvodai életben, tevékenységekben hogy vesz részt, hogy érzi magát a kis közösségben.
  + Anyák napja: A halacska és a bárányka csoportban kis műsorral, énekekkel, dalosjátékokkal és versekkel készültünk az anyukák, nagymamák köszöntésére.

A méhecske csoportban közös anyák napi és évzáró műsorral készültek.

* + Ovi sortnap: A családok közösen vehetettek részt a 2 ceglédi óvódánkkal sport délelőttön, Cegléden
  + Évzáró, ballagás: A bárányka csoport mesejátékkal és népi körjátékkal készültek, míg a Halacska csoport vásáros forgataggal, énekekkel, dalosjátékokkal készültek. Az évzáró után következett a 7 ballagó gyermek búcsúzása, búcsúztatása.
  + Kirándulás:

A méhecske csoport a szolnoki NEFAG-hoz ment kirándulni, szülőkkel

A halacska csoport a kecskeméti vadasparka ment kirándulni a szülőkkel együtt.

A bárányka csoport Szarvasra ment a mini magyarországot és a vadasparkot nézték meg gyermekekkel a A buszköltséget a csoportpénzekből a belépőt pedig az alapítványtól kapott összegből és a csoportpénzből fedezték a csoportok.

* + Családi nap: A szülők támogatásával és felajánlásával valósítottuk meg. Készültünk lángossal, palacsintával és üdítőkkel a büfébe. A MetLife pénzügyi szakértő támogatta az ugráló várat és a snoopy kutyát. A Gulliver bábszínház előadásával színesítettük a gyermekek délutánját, a költség 35.000,- ft került. Felajánlották a helyi motorosok és barátaik, hogy eljönnek a motorokkal a gyermekeknek lehetőséget adni arra, hogy rá is ülhessenek. Mindezek mellett csillám-tetoválásra, játékvásárlásra volt lehetőség. Táncházzal és családi vetélkedőkkel készültek az óvó nénik. A családi napon befolyt összegünk.: 313.000 ft lett.
  + Évzáró Istentisztelet: a ballagó gyermekek megáldása
  + Tájékoztatás a gyermekek egyéni fejlődéséről.

A befogadás, beszoktatás idejére lehetőséget biztosítottunk a szülők számára, hogy közösen szoktatjuk be a gyermekeket, az egyénre szabott igény alapján. Ezzel a módszerrel segítjük az anyáról való leválás megkönnyítését. A gyermekek, ha látják, a szülő-óvónő közt kialakuló kapcsolatot, jobban elfogadja a számára még idegen személyt és közösséget.

**Felújítások, tárgyi és eszközfejlesztések:**

Az nevelési év kezdésére a halacska csoportba megvételre került egy új óvodai szekrénysor, felajánlásból csoportszoba festésére is sor került és egy szőnyeget kaptunk ajándékba. Kialakításra került a 3. csoportszobánk, melyben festés és a parkettázás is megtörtént, új ágyakat és új szőnyeget vásároltunk. Az év során szülői felajánlásból kültéri fa virágládákat kaptunk, melyekbe a föld napja alkalmából virágokat ültettünk a gyermekekkel.

A szülőktől idén is kaptunk pénzbeli felajánlást, melyeket programokra, eszközökre fordítunk.

Szakkönyveink bővítését a Novum és a Tappancs újságok, könyvek jutalékjaiból fedeztük.

A sporteszközök bővítése a BOZSIK program keretéből történik

**A tervezett felújítás**:

A bárányka csoportba szeretnénk új szőnyeget vásárolni, valamint az öltöző szekrények lecserélésére kerül sor.

A következő nevelési évben szeretnénk madárbarát óvoda lenni, valamint a zöld óvodai programban részt venni. Ennek megvalósítására további fából készült magaságyást szeretnénk kialakítani, melyekben a gyermekekkel fűszernövényeket, gyógynövényeket és zöldségeket kis kertet szeretnénk készíteni. Vásárolni szeretnénk kerti munkálatokhoz a gyermeknek e kerti eszközöket. Komposztáló kialakítását is szeretnénk megvalósítani.

Az óvodai munkát minden dolgozó igyekezett megfelelően elvégezni. Mindenki lelkiismeretesen készült a közös programokra, tevékenységekre, így a gyermekeket élményekhez juttatva.

Szeretném megköszönni a fenntartó, a vezetőség nyújtotta támogatásokat, a pluszjuttatásokat, mindazt a segítő támogatást, amivel hozzájárultak ahhoz, hogy akadálymentesen tudjunk a mindennapi tevékenységeinket végezni.

Kőröstetétlen, 2024. június 25. Mádiné Kocsi Ildikó

Tagintézmény igazgató

2.sz. melléklet

**Hitéleti munkaközösségi beszámoló**

Készítette: Tóthné Pálvölgyi Ágnes

A 2023-2024-as nevelési évben a Hitéleti munkaközösség alkalmainak megszervezését havonta egy alkalommal terveztük. Az összejövetelekre mindhárom református tagóvodából vártuk a kollégákat.

Báthori utcai tagóvodából Dobozi Ildikó, Szalisznyó Sándorné, Tóthné Csibor Mária, Tóth Krisztina, Tóth Nóra vettek részt, Posta utcai tagintézményből Tóbi Zsoltné, Fogl Miklósné, Almádiné Rózsa Krisztina, Huszárné Milye Bernadett, kőröstetétleni óvodából Mádiné Kocsi Ildikó, Kupsa Elena Léna és Szláviné Hamar Judit látogatták az összejöveteleinket.

Terveink szerint a Báthori utcában gondoltuk, hogy találkozunk minden hónap 3. szerdáján.

Tanévkezdő csendesnapon vettünk részt a Gyülekezeti házban, ahol igei megsegítést kaptunk a munkánkhoz.

Szeptemberben szép számban az óvodák felnőtt- és gyermekközössége óvodaévnyitó Istentiszteleten vett részt a Felszegi , az Újvárosi és a Kőröstetétleni Református Gyülekezetben. Minden óvoda a hozzá közeli gyülekezet vendégszeretetét élvezhette.

Az októberi összejövetelünkön megbeszéltük a munkaközösség éves teendőit, terveit.

Szintén októberben újra jelentkeztünk a Parakletos Könyveshéz által meghirdetett óvodatámogató projektre. Istennek hála, az idei évben is jelentkeztek szülők arra, hogy támogatják az óvodánkat néhány kiadvány megvásárlásával, így megkaphattuk a kiadó ajándékcsomagját is.

Október 31.-e a Reformáció ünnepe. Az erre az alkalomra megtartott ünnepi Istentiszteleten is részt vettek a munkatársak a Nagytemplomban.

A várakozás időszakában új hagyományt teremtve az óvoda udvarán elkészített nagy Adventi koszorút álltuk körbe hétfőnként és gyermekek felnőttek együtt énekelve gyújtottuk meg a következő gyertyát.

Advent második vasárnapján a városi Adventi koszorún gyújtott gyertyát a három óvoda gyermekközössége. Gitárkisérettel, énekszóval szolgáltunk ezen az alkalmon. Nagyon örömteli volt ilyen nagy számban részt venni városi rendezvényen és hirdetni az Isten országát.

Karácsonyra készülődve, immár hagyományosan közös mézeskalácssütést szerveztünk a lakásunkon. Az elkészült süteményt ajándékul adtuk a három ceglédi egyházközségnek és az édességet kis műsorral kiegészítve elvittük a Molnár Mária Református Gyermekotthon lakóihoz is. A lakók kedves apró ajándékkal viszonozták a látogatásunkat.

A Csengettyű nagycsoport Tóthné Csibor Mária és Tóth Krisztina óvónők vezetésével Betlehemes játékkal készült a Békebeli Cukrászdába, hogy vigyék az ünnepi készülődés hangulatát, de sajnos betegség miatt ez nem tudott megvalósulni.

Virágvasárnapra készültünk gyermekszolgálattal. A Nagytemplomi Gyülekezetbe a Posta utcai óvodások, az Újvárosi Gyülekezetbe a Báthori utcai gyerekek vitték az örömhírt énekszóval és csoportonként egy-egy cserép virággal.

Ezeken az alkalmakon túl mindannyian hirdettük a Megváltó jelenlétét a gyermekcsoportokban hintettük az igemagot és építettük közösen Isten országát.

Nagy öröm számunkra, hogy ilyen közösségben dolgozhatunk.

Kérjük a Kegyelem Istenét, hogy továbbra is támogató jelenlétével segítse munkánkat!

„Boldogok, akik házadban laknak, szüntelenül dicsérhetnek téged!”

( Zsolt. 84,5)

Kelt Cegléden, 2024. június hónapban.

3.sz. melléklet

**Ceglédi Református Általános Iskola és Óvoda**

**Teremtett világunk Munkaközösség 2023/2024-es nevelési év**

**Év végi beszámoló**

A munkaközösség a nevelési év elején alakult, immáron lassan egy éve működik. Fő célja, hogy tagóvodáinkban minél inkább teret nyerjen gyakorlatban is a környezetünk védelme, az újrahasznosítás, hogy pozitív környezettudatos szemléletformálással példát mutassunk a gyermekeknek és segítsük a családokat, továbbá a Zöld óvoda cím és a madárbarát óvoda cím elnyerése.

Munkaközösség vezető: Flórián Nikoletta

A munkaközösség tagjai: Krisztina Almádiné Rózsa, Sütő Lilla, Szilvia Vidáné Vecsei, Kapás Edina, Kisné Vágó Ivett, Mádiné Kocsi Ildikó, Somogyi Regina, Sinkó Gabriella, Lakos Piroska, Kecskeméti Katalin, Ócsainé Velisek Gabriella

A munkaközösség minden második hónapban igyekezett összeülni és megbeszélni az előttünk álló feladatokat és az addig sikeresen véghezvitt célokat.

Ebben a nevelésiévben a Báthori utcai óvoda, madárbarát óvoda lett. A már meglévő etetők és madároduk mellé kialakításra került egy madáritató az óvoda udvarán. Szintén a Báthori Óvodában kialakításra került és ki lett helyezve egy komposztáló, ami ¼ részéig már fel is lett töltve az év során. Következő nevelési évben szeretném célul kitűzni a családok bevonását a komposztáló használatába. A komposztáló mellé szeretnénk szelektív kukákat kihelyezni melyben több szülő is jelezte a segítségét. A Zöld óvoda pályázatát szeretnénk beadni szintén a Báthori utcai óvoda részére.

A Posta utca is sikeresen elnyerte a madárbarát óvoda címet és szeretnénk, ha jövőre kihelyezésre kerülne az udvarra egy komposztáló.

Kőröstetétlenen is sok pozitív változás történt. Bekapcsolódtak a községi szemétszedésbe, idén sokkal több növényt tudtak ültetni, mint az előző években és jövőre szeretnének az udvarra magaságyásokat és komposztálót.

„A természet örök könyvét forgatni ne szünjél:

Benne az Istennek képe leírva vagyon.”

Vörösmarty Mihály

4.sz. melléklet

**Ceglédi Református Általános Iskola és Óvoda**

**Értéktermő munkaközösség 2023/2024 tanév**

**Év végi beszámolója**

**A beszámolót készítette: Fogl Miklósné Kádár Anita munkaközösség vezető**

A gazdagító foglalkozások ebben a tanévben 91 gyermeknek nyújtottak lehetőséget két tagóvodában a tehetség ígéretes gyermekek további fejlesztésében.

Az előzetes tájékoztatást és igényfelmérést követően októberben indultak a foglalkozások, az alábbi létszámokkal:

**Báthori utcai tagóvoda:** Kékfestő műhely: 8 fő

Mocorgó műhely: 11 fő

Pántlika műhely: 15 fő

**Posta utcai tagóvoda:** Kékfestő műhely: 13 fő

Mocorgó műhely: 18 fő

Pántlika Műhely: 10 fő

Zene-bona Műhely: 16 fő

A heti egy délutáni foglalkozáson kívül a napi tevékenységek során is lehetőséget kaptak a gyermekek az egyéni, differenciált tevékenységek végzésére, kreativitásuk kibontakoztatására.

A tanév során megtartott gazdagító foglalkozásokat eredményesnek ítélték meg a foglalkozást vezető pedagógusok. Ötletekkel, gyakorlati tapasztalatok átadásával segítették egymás- és a többi kollega munkáját.

Az eddigi gyakorlatnak megfelelően a tanév elején, februárban és májusban tartottak a műhelyvezetők megbeszélést. A tanév végi megbeszélést a műhelyvezetőkkel egyénileg valósítottam meg. A jó gyakorlatokat átadtuk egymásnak, átbeszéltük a feladatokat, terveket és a műhelyekbe járó gyermekek összetételét, a foglalkozások összehangolását.

Összegezve elmondható, hogy **25 fővel emelkedett a gazdagító műhelyek létszáma**, a gyermekek nagy örömmel vettek részt a tevékenységekben. A csoportos óvónőktől is pozitív visszajelzéseket kaptak a csoport vezető pedagógusok, mérhető és érzékelhető volt a gyermekek fejlődése**. Szociális kompetenciák területén is fejlődés tapasztalható**, a kis csoportos foglalkozások alkalmával több lehetőség nyílt az egyéni, differenciált tevékenységek végzésére, valamint a társak bíztatására, segítésére, az együttműködés támogatására. **Javult a csoportokba járó gyermekek** **önbizalma, alkalmazkodó készsége, kreativitása, kézügyessége, zenei képessége és mozgáskultúrája. A szülők és gyermekek elégedettsége, további lelkiismeretes munkára ösztönzi a pedagógusokat!**

A következő tanévben terveink szerint megújult formában folytatjuk a műhelymunkát, a zene-bona és a pántlika műhely összevonásával a Posta utcai tagóvodában. Több alkalmat szeretnénk biztosítani a tapasztalatok megbeszélésének, új célok kitűzésének és a tervek összehangolásának. **A műhelymunkákban is tervezem a kollegákat bevonni a hagyományőrzés és a környezetvédelem komplexebb megjelenítésébe, óvodai szintű projektek megvalósításába.**

Cegléd, 2024. június 20.

5.sz. melléklet

**Beszámoló a 2023/24. tanév**

**fejlesztő munkájáról**

2023. őszén 52 kisgyermekkel kezdtem a fejlesztő foglalkozásokat. A tanév folyamán 1 kisgyermek ment másik óvodába a Kőröstetétleni oviból (Fehér S.). Pszichológusunk javaslatára 1 új kisgyermeket kezdtem el fejleszteni tavasztól a Báthori utcai oviban (Bognár M.). A fejlesztős gyermekek közül 28 fiú és 24 lány van.

A gyermekek megoszlása összesítve mindhárom óvodában az elmúlt 8 évben:

|  |  |  |  |  |
| --- | --- | --- | --- | --- |
| Tanév | Tanulási veszélyeztetett | BTMN | SNI | Összesen |
| 2023-24. | 33 | 18 | 1 | 52 |
| 2022-23. | 43 | 19 | 2 | 64 |
| 2021-22. | 29 | 32 | 6 | 67 |
| 2020-21. | 37 | 19 | 3 | 59 |
| 2019-20. | 43 | 11 | 6 | 60 |
| 2018-19. | 33 | 10 | 7 | 50 |
| 2017-18. | 27 | 19 | 4 | 48 |
| 2016-17. | 34 | 9 | 2 | 45 |

A fejlesztésre járó gyermekek megoszlása óvodánként:

|  |  |  |  |  |
| --- | --- | --- | --- | --- |
| Óvoda | Tanulási veszélyeztetett | BTMN | SNI | Összesen |
| Báthori | 12 | 2 | 1 | 15 |
| Posta | 16 | 6 | 0 | 22 |
| Kőröstetétlen | 5 | 10 | 0 | 15 |

Ideális környezetben, ideális körülmények között, jól szellőztethető és világos helyiségben történnek a foglalkozások. Eszköztárunk jól felszerelt, több új játékkal is bővült a játékkészletünk, minden adott volt a hatékony munkához. A gyermekek nagy örömmel jöttek mindig a foglalkozásokra, lelkesek, igyekvőek voltak.

Minden gyermek képességét életkorához, képességéhez, a saját lehetőségeihez viszonyítva igyekeztem fejleszteni. Törekedtem arra, hogy jó közérzetben, érzelmileg motiváltan vegyenek részt a gyermekek a fejlesztő tevékenységekben. Fontosnak tartottam a pozitív megerősítést, a folyamatos értékelést, az érzelmi biztonságot segítő non-verbális jelzések alkalmazását. A fejlesztésre szánt időtartamot mindig próbáltam tartalmasan kitölteni, a rendelkezésre álló eszközöket minél színesebben használni. Sok kisgyereknél értem el pozitív eredményt a fejlesztési idő alatt, amit több szülő, óvó néni is észrevett és hálásan megköszönte a munkámat, ami természetesen nagyon jól esett.

A foglalkozások 3-4 fősek és 30-40 percesek voltak. Mivel a fejlesztési területek a többségnél ugyanazok, ezért a feladattípusoknál ritkán, inkább más területen differenciáltam. Pl. idő, eszköz, módszer, dicséret, ellenőrzés, magyarázat.

A tanév kezdetén, szeptemberben a bemeneti felmérés volt az elsődleges feladatom, aminek elkészítéséhez a Difer-tesztet alkalmaztam. A legkiugróbb problémát ebben az évben is az írásmozgás-koordinációs, vizuomotoros koordináció vizsgálat eredményei mutatták. Rajzkészségük nagyon elmaradt az életkori átlagtól, legtöbbjük csak fej-láb, ill. pálcikaembereket rajzolt. A fejlesztések hatására grafomotorikájuk nagyon sokat alakult és rengeteget fejlődtek, de még vannak gondok, főleg a kisfiúknál.

Az óvó nénikkel jól együtt tudtunk dolgozni, nagyon hálás vagyok nyitottságukért és segítőkészségükért. Nagyon rugalmasak voltak és sikerült a napirendjükbe jól beilleszteni a fejlesztő foglalkozásokat. Több fejlesztő játékot kölcsönkértek tőlem és a csoportjukban használták őket differenciált egyéni fejlesztésre, így kiegészítve az én munkámat.

A szülők egyrésze élt a felajánlott fogadó órák lehetőségével. Ők is nagyon együttműködőek voltak, szívükön viselték gyermekük fejlődését és komolyan vették a javaslataimat.

A vezetőségnek is nagyon sokat köszönhetek a bizalomért, támogatásukért a fejlesztések megszervezéséért, a fejlesztő helyiségek kialakításáért, a fejlesztő eszközök beszerzéséért.

Javaslatok:

* rendszeres élő mese (verbális figyelem, szövegértés, szókincs)
* rendszeres logopédiai játékok (aud.észlelés, aud. differenciálás)
* rendszeres nagymozgás, mozgásos játékok, sporttevékenységek
* jobb-bal, balról jobbra haladási irány gyakorlása
* 10-től 0-ig visszafelé számolás, 10-esével 100-ig számolás
* ellentétpárok
* számlálás, matematikai műveletek pl. összeadás, kivonás, bontás játékos fejlesztése, számlépcső
* sor, oszlop fogalmának ismerete
* több társasjáték dobókockával, mert nem ismerik a dominópöttyöket (globális mennyiségfelismerés)
* vonalak, íráselemek szabályos rajzolása (pl. egyenes vonalat fentről lefelé húzzuk)
* formák (legfőkébb a háromszög nem sikerül) másolása, rajzolása
* helyes ceruzafogás, több finommotorikai játék
* színek gyakorlása (keverik sokan a citrom- és narancssárgát, kéket-zöldet)
* Nem értik a gyerekek mit jelentenek az alábbi mondatok: Folytasd a sorozatot! Rakd növekvő sorrendbe! Karikázd be! Rajzolj ugyanannyi pöttyöt!
* Mi a különbség a két kép (hang) között? (auditív-vizuális differenciálás)
* Udvariasság szabályok! Köszönés, kérem szépen, köszönöm szépen, tessék szíves segíteni, egészségére, stb.
* Eszközfegyelem (versenyeznek, kitépik egymás kezéből a játékot)

Cegléd, 2024. 06. 21. Lakos Piroska fejlesztőpedagógus